**НАРОДНО ЧИТАЛИЩЕ „ ВАСИЛ ЛЕВСКИ 1927“ С. ИЗВОРСКО, ОБЩ. АКСАКОВО, ОБЛ. ВАРНА**

**ГОДИШЕН ОТЧЕТ ЗА 2020г.**

* **ОРГАНИЗАЦИОННА ДЕЙНОСТ**

Предвид пандемичната обстановка, през изминалата година читалището не можа да развие широка дейност. Дейността на танцовия състав беше преустановена, нямаме участия във фестивали, надигравания, събори и др.

* **БИБЛИОТЕЧНА ДЕЙНОСТ**

С цел повишаване на интереса на децата към книгите, се организират посещения в детската градина и училище. Провеждат се литературни четения. Четивата са според възрастовата група

* **МТБ**

Читалището разполага с библиотечни шкафове, огледало, секция, бюро. Трябва да се закупят столове или пейки, защото при концерти голяма част от хората са правостоящи. От към техническа база – няма компютър, принтер, музикална уредба, с която да озвучаваме репетициите и концертите на танцовия ни състав.

* **КУЛТУРНО – МАСОВА ДЕЙНОСТ**

1. Януари

* Провеждане на именни дни- Иванов ден и Йорданов ден
* Провеждане на ритуала „Бабуване“ на Бабин ден

1. Февруари

* Отбелязване на Трифон Зарезан – зарязване на лозите с опитните лозари в селото ни
* По случай Обесването на Левски – проведена беседа с учениците в салона на читалището

1. Март

* Връзване на мартеници на децата от детската градина и от подготвителната група в училище
* По случай 8 – ми март – Денят на жената се проведе тържествен обяд в салона на читалището

1. През месеците април и май дейността на танцовия ни състав, както и дейността, свързана със струпване на хора беше преустановена поради обявената пандемия
2. Юни

* Провеждане на 1 – ви Юни – Денят на детето правихме рисунка на асфалт. Празника беше придружен с детски песни и игри
* На Еньов ден изведохме децата на разходка. На разходката поканихме и 3 възрастни жени, които познават билките и разказаха на децата за тия, които намерихме

1. Юли

* Провеждане на лятна занималня с деца от първи до четвърти клас – рисуване, моделиране с пластелин, рязане, лепене
* Излизахме с децата на разходка сред природата, където играехме различни спортни игри – футбол, народна топка или нещо друго, което си избираха децата

1. Август

* През август също продължиха летните ни занимания с децата, на които те много се радваха
* В края на месеца организирахме детска дискотека по случай края на лятната занималня и на лятната ваканция

1. Септември

* Откриване на учебната година
* Организиране на литературни четения с деца от предучилищната група

1. През октомври и ноември също продължиха посещенията в детската градина и училището – четене на детска литература, пеене на песнички и игра с децата
2. Декември

* Организиране на среща с Дядо Коледа – предвид забраната за струпване на хора, поради ковид – обстановката в страната, вместо коледно тържество организирахме среща с Дядо Коледа. Посетихме децата в домовете им, бяха раздадени подаръци и коледни торбички

Чит. секретар:\_\_\_\_\_\_\_\_\_\_\_\_\_\_

/Виолета Василева/